บางกอกน้อยฝนตกหนักสุด 103 มม. คืนฝนพายุฤดูร้อน-กทม.รับมือดี 1 ชม.ถนนแห้ง
เมื่อวันที่ 22 มี.ค.58 ศูนย์ป้องกันน้ำท่วม สำนักการระบายน้ำ กทม. รายงานสถานการณ์น้ำในพื้นที่ กทม.ว่า ตั้งแต่เวลา 03.00 น. ของวันที่ 22 มี.ค.ที่ผ่านมา มีฝนตกกระจายทั่วพื้นที่ กทม. อาทิ เขตตลิ่งชัน บางพลัด ดุสิต พระนคร บางกอกน้อย วัฒนา คลองเตย สวนหลวง พระโขนง บางนา ประเวศ โดยปริมาณฝนสูงสุดในเขตบางกอกน้อยวัดได้ที่ 103 มิลลิเมตร โดยในเขตบางกอกน้อยไม่มีรายงานน้ำท่วมขัง,นอกจากนี้ มีรายงานน้ำท่วมขังอยู่ที่ 5-15 เซนติเมตร ในพื้นที่เขตชั้นใน ดังนี้ เขตราชเทวี บริเวณถนนศรีอยุธยา ช่วงแยกพญาไท-โรงเรียนสันติราษฏร์บำรุง และช่วงหน้าวังสวนผักกาด-แยกพญาไท เขตพระนคร ถนนสนามไชย บริเวณหน้าวัดโพธิ์ เขตสาทร บริเวณสวนพลู ซอย 6 โดยสำนักการระบายน้ำ ได้ใช้เวลาระบายน้ำจนแห้งปกติภายใน 1 ชั่วโมง ส่วนในวันนี้มีฝนอ่อนในเขตหนองจอกและคลองสามวา อยู่ที่ 1.5 มิลลิเมตร,นายสัญญา ชีนิมิตร ปลัด กทม. กล่าวว่า กรมอุตุนิยมวิทยาแจ้งเตือนช่วงระหว่างวันที่ 20-23 มี.ค.นี้ ประเทศไทยจะเกิดพายุฝนฟ้าคะนองและมีลมกระโชกแรงเกิดขึ้น ซึ่งในพื้นที่ กทม.อาจจะเกิดฝนตกและมีลมกระโชกแรงอันเนื่องมาจากพายุฤดูร้อน ทั้งนี้ สำนักการระบายน้ำได้จัดเตรียมแผนปฏิบัติการป้องกันน้ำท่วม โดยการขุดลอกคูคลอง ล้างท่อระบายน้ำ เพื่อเปิดทางน้ำไหลในการเพิ่มประสิทธิภาพการระบายน้ำ รวมทั้งจัดเตรียมกระสอบทราย ตลอดจนติดตั้งเครื่องสูบน้ำในพื้นที่จุดอ่อน 23 จุด และในพื้นที่อื่นๆ จำนวน 1,590 เครื่อง ซึ่งขณะนี้ติดตั้งไปแล้ว 987 เครื่อง ใน 495 แห่ง ขณะเดียวกัน ให้สำนักงานเขต ดำเนินการแจ้งเจ้าของป้ายโฆษณาทำการตรวจสอบการใช้งานและความมั่นคงของป้าย และประชาสัมพันธ์ให้ประชาชนผู้อยู่อาศัยในบริเวณใกล้เคียงกับป้ายโฆษณาทราบถึงอันตรายที่อาจจะเกิดขึ้นจากป้ายเนื่องจากพายุฤดูร้อน อาจมีผลทำให้ป้ายโฆษณาขนาดใหญ่หักและโค่นล้มทับที่อยู่อาศัย หรือทำลายทรัพย์สินประชาชนเสียหายได้.
เขตตลิ่งชัน บางพลัด ดุสิต พระนคร บางกอกน้อย วัฒนา คลองเตย สวนหลวง พระโขนง บางนา ประเวศ โดยปริมาณฝนสูงสุดในเขตบางกอกน้อยวัดได้ที่ 103 มิลลิเมตร โดยในเขตบางกอกน้อยไม่มีรายงานน้ำท่วมขัง 
ทีมข่าวกทม.,ข่าวกทม.,สำนักการระบายน้ำ กทม.,สถานการณ์น้ำ,ฝนตกกระจายทั่วพื้นที่,ปริมาณฝนสูงสุด,เขตบางกอกน้อย